
Szén-oxigén kötés kialakítása palládium-katalizált keresztkapcsolási reakciókban

A szintetikus kémia egyik kiemelkedő fontosságú reakciótípusa az éterkötés kialakítása, ezen belül is az aril-metil éterek szintézise. A kis szénatomszámú alkoxi-csoportok beépítése akár gyógyszermolekulák, akár fluoreszcens festékek előállításakor fontos reakciólépés lehet.
Napjainkban egyre inkább meghatározó szerepet töltenek be az átmenetifém-katalizált keresztkapcsolási (cross-coupling) reakciók1. Ezt jól mutatja a témában egyre növekvő publikációk száma, ipari jelentőségük növekedése is.
Kutatásunk során célunk egy új, palládium-katalizált alkoxilálási eljárás kifejlesztése volt. A módszer egy új keresztkapcsolási reakció segítségével állítja elő a kívánt aromás étert a megfelelő aromás halogenid, leginkább klorid, és kálium tetraalkil-borát sók felhasználásával.
[image: ]
1. ábra: A szintézis általános reakcióegyenlete
Az eljárás katalitikus mennyiségű (2 mol%) Pd(0)-vegyületet, illetve foszfán alapú ligandumot (4 mol%) igényel, melyekből in situ képződik a katalitikus aktivitással rendelkező palládium-komplex.
A szintézis a klasszikus eljárásokkal szemben nem igényel rendkívül magas hőmérsékletet, vagy erősen bázikus közeget, ezáltal alkalmas lehet érzékenyebb molekulák átalakítására is a racemizáció, vagy bomlás veszélye nélkül.
[1] Miyaura, N., Suzuki, A., Chem. Rev., 95 (7), 2457–2483 (1995)



imgrId150c0200ad0c64.png
+ KB(OR), -Pd2(dbaly BuXphos

80 °C, DMF, Ar

terc-butil-XPhos




